## Pravilnik o primjeni računskog plana proračuna za Glavnu knjigu I (Knjiga prihoda i izdataka)

### NN 68/1996 (9.8.1996.), Pravilnik o primjeni računskog plana proračuna za Glavnu knjigu I (Knjiga prihoda i izdataka)

# MINISTARSTVO FINANCIJA

Na temelju članka 24. Uredbe o računovodstvu proračuna("Narodne
novine", broj 96/94.) ministar financija donosi

## PRAVILNIK O PRIMJENI RAČUNSKOG PLANA PRORAČUNA ZA GLAVNU KNJIGU I (KNJIGA PRIHODA I IZDATAKA)

I. TEMELJNE ODREDBE

Članak 1.

Državni proračun, proračuni jedinica lokalne samouprave i uprave, izvanproračunski
fondovi, tijela državne uprave i državne vlasti, tijela jedinica lokalne
samouprave i uprave, kao i druge pravne osobe kojima se sredstva za plaće
ili izdaci osiguravaju u državnom proračunu i proračunima jedinica lokalne
samouprave i uprave (u daljnjem tekstu: proračun i proračunski korisnici),
iskazuju podatke na računima na kojima se tijekom tekuće godine pojave
računovodstvene promjene odnosno transakcije a prema sadržaju računa propisanih
Pravilnikom o računskom planu proračuna koji se odnosi na Glavnu knjigu
I (Knjiga prihoda, primitaka i izdataka).

Članak 2.

Proračun i proračunski korisnici iz članka 1.ovog Pravilnika obvezni
su u svom knjigovodstvu osigurati podatke o promjenama na računima Glavne
knjige i tijekom tekuće fiskalne godine na način propisan ovim Pravilnikom.

Članak 3.

(1) Proračun i proračunski korisnici obvezni su u svom knjigovodstvu
iskazivati podatke po skupinama računa, podskupinama računa, odjeljcima
i osnovnim računima iz rađanskog plana proračuna.

(2) Proračun i proračunski korisnici mogu osnovne račune iz računskog
plana proračuna raščlanjivati na analitičke i subanalitičke račune prema
svojim potrebama.

Članak 4.

(1) U Glavnoj knjizi i evidentiraju se primici i izdaci prema računovodstvenom
načelu novčanog iskazivanja.

(2) Prema načelu novčanog tijeka znači da se prihodi i primici priznaju
u računovodstvenom razdoblju u kojem su nastali prema kriterijima: - mjerljivosti
(kada ih je moguće iskazati vrijednosno); - raspoloživosti (kada su ostvaneni
unutar obračunskog razdoblja).

Članak 5.

(1) Unos podataka u Glavnu knjigu I temelji se na vjerodostojnim, istinitim
i urednim knjigovodstvenim ispravama.

(2) Knjigovodstvena isprava je dokaz o nastaloj financijskoj promjeni
odnosno transakćiji u proračunu ili kod proračunskog korisnika u pisanom
obliku ili na magnetskom mediju.

(3) Knjigovodstvena isprava služi istovrenieno kao podloga za nadzor
i reviziju.

(4) Izvoma isprava je pisani dokaz a može se sastaviti elektroničkim
računalom, poluautomatom, pisaćim strojem ili ručno.

(5) Zakonski predstavnik proračuna i proračunskog korisnika ili osoba
na koju je prenesena ovlast zakonskog predstavnika proračuna svojim potpisom
na ispravi jamči da je isprava istinita i da točno pokazuje financijsku
promjenu u proračunu i kod proračunskog korisnika.

(6) Potpis iz stavka 6. ovog članka može biti ručni ili elekronički.

Članak 6.

(1) Oblik vođenja Glavne knjige i ovisi o tehnici unosa nastalih financijskih
promjena odnosno transakcija u proračunu i kod proračunskog korisnika.

(2) Kod ručne ili poluautomatizirane obrade podataka, Glavna knjiga
i vodi se u obliku slobodnih ili uvezanih listova.

(3) Kada se Glavna knjiga vodi pomoću elektroničkog računala podaci
se unose u odgovarajuće nositelje.

II. PRIMJENA RAČUNA RAČUNSKOG PLANA PRORAČUNA ZA GLAVNU KNJIGU I (KNJIGA
PRIHODA I IZDATAKA)

KNJIGA I - PRIHODI

Članak 7.

(1) U Glavnoj knjizi I evidentiraju se prihodi i primici prema klasifikaciji
iz Računskog plana. Temeljne vrste prihoda i primitaka su:

1. Prihodi od poreza;

2. Neporezni prihodi;

3. Kapitalni prihodi;

4. Potpore;

5. Državni dug.

(2) Evidentiranje prihoda obavlja se na odgovarajućim osnovnim računima
prema sadržaju odnosno nazivu računa iz Računskog plana.

(3) Naplata prihoda knjiži se zaduženjem odgovarajućeg računa novčanih
sredstava uz odobrenje osnovnog računa prihoda.

1. Prihodi od poreza

Članak 8.

Prihodi od poreza i doprinosa iskazuju se na skupinama računa:

000 - Porezi na dobit i na dohodak;

005 - Porež na ukupne plaće i radnu snagu;

010 - Doprinosi;

015 - Porez na promet nekretnina;

020 - Tuzemni porezi na promet proizvoda i usluga;

025 - Porezi i carine te carinske pristojbe na međunarodnu trgovinu
i transakcije;

030 - Ostali porezi.

Članak 9.

(1) Na skupini računa 000 - Porezi na dobit na dohodak - iskazuju se:

porezi na dohodak i porezi na dobit.

(2) Na skupini računa 005 - Porez na ukupne plaće i radnu snagu

- iskazuje se porez na plaće.

(3) Na skupini računa

010- Doprinosi - iskazuju se: doprinosi od zaposlenih kod poslodavaca,
doprinosi koje plaća poslodavac, doprinosi fizičkih osoba koje obavljaju
privrednu i neprivrednu djelatnost osobnim radom i ostali doprinosi. (4)
Na skupini računa

015 - Porez na promet nekretnina djelamika - iskazuju se: stalne pristojbe
na imovinu, porez na nasljedstva i darove, porez na financijske i kapitalne
transakcije, povremeni porezi na imovinu i ostali stalni porezi na imovinu.

(5) Na skupini računa

020 - Tuzemni porezi na promet proizvoda i usluga

- iskazuju se: porez na promet proizvoda-i usluga, porezi na posebne
usluge, porez na potrošnju, porez na cestovna motorna vozila i na plovne
objekte, ostali porezi na promet proizvoda i usluga i akcize odnosno trošarine

(6) Na skupini računa

025 - Porezi i carine te carinske pristojbe na međunarodnu trgovinu
i transakcije - iskazuju se: porezi na međunarodnu trgovinu i transakcije,
dobit od izvornih ili uvoznih monopola, dobit od razmjene i ostali porezi
na međunarodnu trgovinu i transakcije.

(7) Na skupini računa

030 - Ostali porezi - iskazuju se: administrativni porezi i ostali neraspoređeni
porezi.

2. Neporezni prihodi

Članak 10.

Neporezni prihodi iskazuju se na skupinama računa:

035 - Prihodi od poduzetničkih aktivnosti i imovine;

040 - Administrativne pristojbe i negospodarstvena popratna trgovina;

045 - Prihodi po posebnim propisima;

050 - Ostali neporezni prihodi.

Članak 11.

(1) Na skupini računa

035 - Prihodi od poduzetničkih aktivnosti i imovine - iskazuju se: prihodi
od kamata, prihodi od nefinancijskih javnih jedinica i javnih financijskih
institucija i ostali prihodi od imovine.

(2) Na skupini računa

040 - Administrativne pristojbe i negospodarstvena i popratna trgovina
- iskazuju se: sudske pristojbe i ostale administrativne pristojbe, te
prihodi od prodaje biltena, publikacija, obrazaca i sl.

(3) Na skupini računa

045 - Prihodi po posebnim propisima - iskazuju se: novčane kazne, kazne
za devizne prekršaje, kazne za privredne prijestupe, prometne kazne, krivične
kazne i ostale kazne.

(4) Na skupini računa

050 - Ostali neporezni prihodi iskazuju se: prihodi državne uprave,
naknade za ceste i ostali prihodi. U podskupini računa

050-30 - Ostali prihodi u odjeljku 040, 050, 060, - na osnovnim računima
evidentiraju se prihodi ostvareni obavljanjem vlastite djelatnosti ministarstava,
prosvjetnih ustanova i ostalih korisnika državnog proračuna. Prihod koji
je ostvaren obavljanjem vlastite djelatnosti knjiži se u knjigovodstvu
i zaduženjem računa novčanih sredstava uz odobrenje odgovarajućeg računa
priboda od vlastite djelatnosti. Za dio prihoda od vlastite djelatnosti
koji se uplati na račun proračuna stornira se račun prihoda uz odobrenje
računa novčanih sredstava.

3. Kapitalni prihodi

Članak 12.

Kapitalni prihodi iskazuju se na skupinania računa:

055 - Prihod ođ prodaje imovine (kapitala);

060 - Ostali kapitalni prihodi.

Članak 13.

(1) Na skupini računa

055 - Kapitalni prihodi - iskazuju se: prihodi od prodaje zemljišta,
prihodi od prodaje zgrada, prihodi od prodaje tvorničkih objekata i opreme,
prihodi od prodaje prometnih vozila i ostali kapitalni prihodi.

(2) Prihodi od prodaje dugotrajne imovine knjiže se u trenutku naplate
u Glavnoj knjizi I zaduženjem računa novčanih sredstava uz odobrenje odgovarajućeg
računa prihoda. Ova sredstva su strogo namjenska za nabavu dugotrajne imovine,
ako se odlukom vlasnika ne koriste za pokriće drugih izdataka. Ako se odlukom
vlasnika ovi prihodi ne koriste za pokriće izdataka tekuće godine, koncem
godine prenose se u Glavnu knjigu II, tako da se u Glavnoj knjizi I zaduži
račun 950-10-010-15-Zamjenski fond uz odobrenje računa novčanih sredstava.
U Glavnoj knjizi II obavlja se knjiženje na način propisan u članku 19.
stavak (1) Pravilnika o primjeni računskog plana proračuna za Glavnu knjigu
II (Knjigu imovine, obveza i izvora vlasništva) - u daljnjem tekstu: Pravilnik
za Glavnu knjigu II. Kada se novčana sredstva zamjenskog fonda upotrijebe
za kupnju dugotrajne imovine tada se ta nabava knjiži u Glavnoj knjizi
I, a pokriće manjka prihoda u svezi tih izdataka obavlja se na koncu godine
na način propisan u članku 19. stavak (2) Pravilnika za Glavnu knjigu II.
U podskupini računa 055-50 - Ostali kapitalni prihodi - evidentiraju se
i prihodi od najma dugotrajne imovine. Ovi prihodi se knjiže na posebnom
analitičkom računu.

(3) Na skupini računa 060 - Ostali kapitalni prihodi iskazuju se: prihodi
od privatizacije i prihodi od prodaje robnih rezervi.

4. Potpore

Članak 14.

Na skupini računa 065 - Potpore - iskazuju se: potpore iz inozemstva,
potpore iz ostalih sektora republičke vlade, potpore međunarodnim tijelima
zemljama članicama i potpore međunarodnim tijelima od njihovih glavnih
stožera.

5. Državni dug

Članak 15.

(1) Na skupini računa

070 - Državni dug - evidentiraju se primici od primljenih kredita i
zajmova, te primici od izdavanja obveznica i drugih vrijednosnih papira
prema nazivima osnovnih računa u ovoj skupini.

(2) Primljeni zajam evidentira se u Glavnoj knjizi I zaduženjem računa
novčanih sredstava uz odobrenje odgovarajućih osnovnih računa u skupini
070 - Državni dug. Usporedno se obavlja knjiženje u Glavnoj knjizi II na
način propisan u članku 17. stavak (1) Pravilnika za Glavnu knjigu II.

(3) Povrat primljenog zajma knjiži se u Glavnoj knjizi I zaduženjem
odgovarajućeg računa državnog duga uz odobrenje računa novčanih sredstava.
Nakon toga obavlja se knjiženje u Glavnoj knjizi II na način propisan u
članku 17. stavak (2) Pravilnika za Glavnu knjigu II.

(4) Kratkoročni zajmovi evidentiraju se na način iz stavka (2) i (3)
ovog članka. Ako su kratkoročni zajmovi primljeni i vraćeni u istoj godini,
usporedno sa knjiženjem povrata zajma provodi se knjiženje zaduženjem odgovarajućeg
računa amortizacije duga u skupini 070 uz odobrenje računa amortizacije
duga u skupini računa 900.

KNJIGA I - IZDACI

Članak 16.

(1) U Glavnoj knjizi I evidentiraju se izdaci prema klasifikaciji iz
Računskog plana, koji se sastoji od temeljnih vrsta, po skupinama računa
i to:

1. Izdaci poslovanja;

2. Tekući vanjski izdaci za materijal i usluge;

3. Tekući transferi;

4. Subvencije;

5. Ostali tekući transferi i potpore;

6. Nabava kapitalnih sredstava;

7. Kapitalni transferi;

8. Dani državni zajmovi i udio u glavnici i amortizacija danih državnih
zajmova;

9. Državni dug;

10. Zamjenski fond, ostala rezerviranja i stalna pričuva.

(2) Evidentiranje izdataka obavlja se na odgovarajućim osnovnim računima
prema sadržaju odnosno nazivu računa iz Računskog plana.

(3) Knjiženja izdataka obavljaju se zaduženjem osnovnog računa izdataka
uz odobrenje odgovarajućeg računa novčanih sredstava.

Skupina računa 100 - Izdaci poslovanja

Članak 17.

(1) Na skupini račnna 100 - Izdaci poslovanja - iskazuju se: izdaci
za zaposlene, izdaci za utrošeni materijal, energiju, komunalne i ostale
usluge i izdaci za tekuće održavanje.

(2) U podskupini računa 100-10 - Izdaci za zaposlene - evidentiraju
se osnovne bruto plaće i nadnice; nadoknade plaća i nadnica, nadoknade
saborskim zastupnicima, doprinosi na plaće i nadoknade troškova zaposlenima.

(3) Pri isplati nadoknada koje se refundiraju knjiženje se obavlja zaduženjem
odgovarajućeg računa izđataka, a kada se nadoknade refundiraju, primljena
svota knjiži se zaduženjem računa novčanih sredstava uz storniranje računa
nadoknada na kojem je taj izdatak knjižen.

(4) Ako doznaka refundiranih sredstava prispije na račun novčanih sredstava
korisnika proračuna sljedeće godine, knjiži se odobrenjem analitičkog računa
ostalih prihoda 050-10-030- Ostali državni prihodi, koncem godine stornirat
će se ovaj račun prihoda do svote stanja nerefundiranih nadoknada tekuće
godine.

(5) Ako je nadoknada doznačena prije isplate knjiži se u Glavnoj knjizi
I zaduženjem računa novčanih sredstava uz odobrenje računa ostalih prihoda.
Pri isplati se storniraju prihodi uz odobrenje računa novčanih sredstava.

Članak 18.

(1) U podskupini računa 100-20 - evidentiraju se izdaci za utrošeni
materijal, energiju, komunalne i druge usluge.

(2) Na odgovarajućim osnovnim računima iskazuju se izdaci za uredski
i drugi materijal prema nazivima pojedinih računa u Zalihe i utrošak ovog
materijala vode se u posebnoj pomoćnoj evidenciji.

(3) Iznimno od odredbi stavka (2) nvog članka nabava materijala za zalihe
knjiži se na računu 600-75-010 - zalihe materijala, kako je propisano u
članku 24. stavak (4) ovog Pravilnika.

Članak 19.

(1) U odjeljku 100-20-050 - evidentiraju se izdaci za službena putovanja
zaduženjem odgovarajućeg osnovnog računa izdataka uz odobrenje računa novčanih
sredstava.

(2) Isplaćene akontacije izdataka za službena putovanja knjiže se kao
izdatak na odgovarajućim osnovnim računima u okviru računa iz stavka (1)
ovog članka.

(3) Ako su pojedini izdaci po putnom nalogu veći od isplaćene akontacije,
zadužuje se za razliku odgovarajući račun izdataka uz odobrenje računa
novčanih sredstava.

(4) Ako su pojedini izdaci po putnom nalogu manji od isplaćene akontacije,
prilikom povrata te razlike stornira se odgovarajući račun izdataka uz
zaduženje računa novčanih sredstava.

2. Skupina računa 200 - Tekući vanjski izdaci za materijal i usluge

Članak 20.

Na skupini računa 200 - Tekući vanjski izdaci za materijal i usluge
- iskazuju se: izdaci u poljoprivredi, izdaci za školstvo, izdaci za očuvanje
čovjekove okoline, financijski izdaci, izdaci za statistička istraživanja,
izdaci za zdravstvo izdaci za obranu, izdaci javnog reda i sigurnosti,
izdaci sigumosti plovidbe i ostali nespomenuti izdaci prema nazivima pojedinih
osnovnih računa.

3. Skupina računa 300 - Tekući transferi

Članak 21.

(1) Na skupini računa 300 - Tekući transferi - iskazuju se: tekući transferi
građanima, kućanstvima i nefinancijskim organizacijama, transferi u inozemstvo,
transferi državnim institucijama, transferi drugim državnim razinama, transferi
na istoj državnoj razini i transferi financijskim institucijama i monetarnim
vlastima.

(2) Svaki prijenos sredstava za financiranje potreba iz stavka (1) ovog
članka, koji nije konačni dokumentarni izdatak kod proračuna ili proračunskog
korisnika evidentira se u izdacima kao transfer, a kod primatelja kao prihod
iz proračuna.

(3) Tekući transferi su namijenjeni za tekuće izdatke odobrenih programa
bez obveze vraćanja.

4. Skupina računa 400 - Subvencije

Članak 22.

(1) Na skupini 400 - Subvencije - iskazuju se subvencije u poljoprivredi.

(2) Subvencije su isplate iz proračuna koje se, u skladu s državnom
politikom u određenim područjima, daju određenim korisnicima s ciljem poticanja
planiranih aktivnosti ili pomoći u rješavanju određenih poteškoća u ostvarivanju
poslovnih aktivnosti.

(3) U Glavnoj knjizi I obavlja se knjiženje zaduženjem odgovarajućeg
osnovnog računa u skupini 400 - Subvencije - uz odobrenje računa novčanih
sredstava.

5. Skupina računa 500 - Ostali tekući transferi i potpore

Članak 23.

Na skupini računa 500 - Ostali tekući transferi i potpore - iskazuju
se: ostali tekući transferi i potpore prema nazivima pojedinih osnovnih
računa ove skupine.

6. Skupina računa 600 - Nabava kapitalnih sredstava

Članak 24.

(1) Na.skupini računa 600 - Nabava kapitalnih sredstava iskazuju se:
zemljišta i ostala materijalna imovina u državnom vlasništvu, građevinski
objekti u državnom vlasništvu, uredski namještaj i oprema u državnom vlasništvu,
prijevozna sredstva u državnom vlasništvu, tvornička postrojenja, strojevi
i oprema u državnom vlasništvu, ostala materijalna imovina u državnom vlasništvu,
nematerijalna imovina u državnom vlasništvu, nabava zaliha, izgradnja kapitalnih
objekata i investicijsko održavanje.

(2) Nabava (kupnja) izgrađene dugotrajne imovine evidentira se izravno
zaduženjem odgovarajućih osnovnih računa dugotrajne imovine uz odobrenje
računa novčanih sredstava.

(3) U odjeljku 600-70-050 evidentiraju se izdaci za pripremanje, planiranje
i upravljanje izgradnje kapitalnih projekata prema nazivima pojedinih osnovnih
računa. Na računu 600-70-050-85 - Izdaci po ugovoru - evidentiraju se plaćeni
predujmovi.

(4) U podskupini računa 600-75 - evidentira se nabava zaliha materijala
namijenjenih za izgradnju kapitalnih objekata ili za investicijsko održavanje
dugotrajne imovine: Osim toga na ovom računu se evidentiraju zalihe za
strateške ili izvanredne svrhe te zalihe institucija zaduženih za regulaciju
tržišta.

(5) U podskupini računa 600-80 - Izgradnja kapitalnih objekata - evidentiraju
se izdaci nastali u tekućoj godini, vezani uz izgradnju odnosno izradu
dugotrajne imovine koji nastaju sukcesivno kroz duže razdoblje; zaduženjem
pojedinih osnovnih računa ove podskupine uz odobrenje računa novčanih sredstava.

(6) U podskupini računa 600-90 - evidentiraju se u Glavnoj knjizi I
izdaci za investicijsko održavanje (prijevoznih sredstava, opreme, zgrada,
cesta, mostova, zračnih luka, morskih prisţništa i morskih luka, nacionalnih
parkova, parkova, spomenika kulture i ostale dugotrajne imovine) zaduženjem
odgovarajućeg osnovnog računa izdataka uz odobrenje računa novčanih sredstava.
Pod izdacima za održavanje podrazumijevaju se:

- izdaci za održavanje građevinskih objekata ako su veći od 5% od njihove
nabavne vrijednosti;

- izdaci za održavanje opreme ako su veći od 25% od njihove nabavne
vrijednosti. Bez obzira na visinu ovih izdataka, izdacima za investicijsko
održavanje smatraju se i ulaganja za koja je potrebna građevinska dozvola,
te ulaganja kojima se produžava vijek trajanja dugotrajne imovine.

(7) Nakon knjiženja izdataka vezanih uz nabavu dugotrajne imovine u
Glavnoj knjizi I obavljaju se knjiženja u Glavnoţ knjizi II na način propisan
u članku 9. stavak (1), (2), (3), (7) i (8) Pravilnika za Glavnu knjigu
II.

7. Skupina računa 700 - Kapitalni transferi

Članak 25.

(1) Na skupini računa 700 - Kapitalni transferi - iskazuju se: kapitalni
transferi građanima, kućanstvima i nefinancijskim organizacijama, kapitalni
transferi u inozemstvo, kapitani transferi državnim institucijama, kapitalni
transferi drugim državnim razinama, kapitalni transferi na istoj državnoj
razini, kapitalni transferi financijskim institucijama i monetarnim vlastima,
inozemni kapitalni transferi i ostali kapitalni transferi.

(2) Kapitalni transferi su državni novčani izdaci s ciljem financiranja
kapitalne imovine, bez protuobveze i bez otplate od strane primatelja.

(3) Kapitalni transferi su namjenska novčana sredstva doznačena drugima
za kapitalne izdatke ili državna plaćanja rađi amortizacije tuđih dugova
do datuma reguliranja odnosa sa dužnikom kao i plaćanja za nadoknadu kapitalnih
šteta ili sanacije poduzeća po posebnim propisima. Ovi izdaci knjiže se
u knjigovodstvu proračuna zaduženjem računa skupine 700 - uz odobrenje
računa novčanih sredstava. Ako se ta sredstva ţansferiraju preko korisnika
proračuna knjiže se i u knjigovodstvu korisnika proračuna kao kapitalni
transferi.

(4) Ako proračun nabavlja kapitalna sredstva za druge korisnike proračuna
i prenosi ih na korisnike na nižim razinama, izdatke te nabave knjižit
će u svom knjigovodstvu u Glavnoj knjizi I kao izdatak za nabavu kapitalnih
sredstava. Uspredno se obavlja knjiženje u Glavnoj knjizi II na način propisan
u članku 9. stavak (1), (3) i (4) Pravilnika za Glavnu knjigu II.

8. Skupina računa 800 - Dani državni zajmovi i udio u glavnici i amortizacija
danih državnih zajmova

Članak 26.

(1) Na skupini računa 800 - Dani državni zajmovi i udio u glavnici -
iskazuju se: dani tuzemni zajmovi, dani inozemni zajmovi i udio u glavnici.

(2) Davanje zajmova i uplata udjela u glavnici knjiži se u knjigovodstvu
državne riznice i proračuna lokalne uprave i samouprave u kojem će se evidentirati
promjene u svezi davanja zajmova sukladno propisima.

(3) Davanje zajmova knjiži se u Glavnoj knjizi I. zaduženjem računa
skupine 800 uz odobrenje računa novčanih sredstava. Nakon toga provodi
se knjiženje u Glavnoj knjizi II na način propisan u članku 12. stavak
(2) Pravilriika za Glavnu knjigu II.

Članak 27.

(1) Na skupini računa 810 - Amortizacija danih državnih zajmova - iskazuju
se primljene otplate danih zajmova.

(2) Povrat danih zajmova knjiži se zaduženjem računa novčanih sredstava
uz odobrenje odgovarajućeg računa skupine 810, što, predstavlja odbitnu
stavku kod izdataka tekuće godine. Nakon knjiženja primljene otplate danih
zajmova u Glavnoj knjizi I obavlja se knjiženje u Glavnoj knjizi II na
način propisan u članku 12. stavak (3) Pravilnika za Glavnu knjigu II.

9. Skupina računa 900 - Državni dug

Članak 28.

(1) Na skupini računa 900 - Državni dug - iskazuju se: tuzemni državni
dug i inozemni državni dug.

(2) Otplate državnih dugova, kredita i drugih obveza knjiže se u računovodstvu
državne riznice kao i u računovodstvima ostalih korisnika proračuna zaduženjem
računa skupine 900 uz odobrenje računa novčanih sredstava. Usporedno se
obavlja knjiženje u Glavnoj knjizi II na način propisan u članku 17. stavak
(2.) i (3) Pravilnika za Glavnu knjigu II.

(3) Otplate kratkoročnih zajmova (pozajmica), koji su primljeni i otplaćeni
tijekom fiskalne godine uz knjiženje izdataka na način iz stavka (1) ovog
članka, prilikom otplate obavlja se knjiženje u Glavnoj knjizi I na računima
amortizacije duga zaduženjem odgovarajućeg računa skupine 070 - Amortizacije
duga uz odobrenje odgovarajućeg računa skupine 900 - Amortizacije duga.

10. Skupina računa 950 - Zamjenski fond, ostala rezerviranja i stalna
pričuva

Članak 29.

(1) Na skupini računa 950 - Zamjenski fond, ostala rezerviranja i stalna
pričuva - knjiži se izdvajanje sredstva su zamjenski fond, ostala rezerviranja
i stalnu pričuvu.

(2) Račun 950-10-010-15 - Zamjenski fond - zadužuje se na koncu godine
za svotu prihoda ostvarenih prodajom dugotrajne imovine uz odobrenje računa
novčanih sredstava, ako ti prihodi nisu korišteni po odluci vlasnika za
financiranje tekućih izdataka. Nakon knjiženja u Glavnoj knjizi I obavlja
se knjiženje u Glavnoj knjizi II na način propisan u članku 19. stavak
(1) Pravilnika za Glavnu knjigu II.

(3) Na računu 950-10-020-15 - Ostala rezerviranja - iskažuju se sredstva
rezervirana tijekom godine za otplatu zajmova. Knjiženje se u Glvnoj knjizi
I obavlja zaduženjem ovoga računa, uz odobrenje računa novčanih sredstava.
Prilikom otplate zajma tijekom godine stornira se u Glavnoj knjizi I račun
ostalih rezerviranja uz zaduženje odgovarajućeg računa državnog duga skupini
900. Kada je propisom ili aktom ministra financija predviđeno da se mogu
rezervirati sredstva i za druge izdatke koji 'nisu plaćeni do konca godine,
tada se i sredstva za te izdatke rezerviraju izravno uz zaduženje odgovarajućeg
računa konkretnih izdataka uz odobrenje računa novčanih sredstava u Glavnoj
knjizi I. Usporedno provode se knjiženja u Glavnoj knjizi. II na način
propisan u članku 19. stavak (4) Pravilnika za Glavnu knjigu II.

(4) Sredstva stalne pričuve formiraju se sukladno propisima i aktima
nadležnog tijela donesenim na temelju tih propisa. Knjiže se u Glavnoj
knjizi I zaduženjem računa 950-10-030-15 - Stalna pričuva - uz odobrenje
računa novčanih sredstava. Usporedno se obavlja knjiženje u Glavnoj knjizi
II na način propisan u članku 19. stavak (5) Pravilnika za Glavnu knjigu
II. Korištenje sredstava stalne pričuve evidentira se u.Glavnoj knjizi
II. O korištenju sredstava stalne pričuve vodi se posebna evidencija

III. PRIJELAZNE I ZAVRŠNE ODREDBE

Članak 30.

(1) Razna potraživanja koja su bila evidentirana na dan 31. prosinca
1994.godine i knjižena u početnim stanjima u Glavnoj knjizi II na dan 1.
siječnja 1995.godine - ako nisu knjižena u prihode prethodnih godina -
prilikom naplate provodi se knjiženje u Glavnoj knjizi I zaduženjem računa
novčanih sredstava uz odobrenje odgovarajućeg računa prihoda. Usporedno
se obavlja knjiženje u Glavnoj knjizi II na način propisan u članku 24.
stavak (1) Pravilnika za Glavnu knjigu II.

(2) Razne obveze koje su bile evidentirane na dan 31. prosinca 1994.godine
i knjižene u početnim stanjima u Glavnoj knjizi II na dan 1.siječnja 1995.
godine - ako nisu knjižene u izdacima prethodnih godina - prilikom plaćanja
provodi se knjiženje u Glavnoj knjizi I zaduženjem odgovarajućeg računa
izdataka uz odobrenje računa novčanih sredstava. Usporedno se obavlja knjiženje
u Glavnoj knjizi II na način propisan u članku 24. stavak (2) Pravilnika
za Glavnu knjigu

II.

Ovaj Pravilnik stupa na snagu danom objave u "Narodnim novinama".

Klasa: 400-06/96-0l/13

Ur.broj: 513-06/96-9 Zagreb, 10. srpnja 1996.

Ministar financija

**mr. Božo Prka, v. r.**

Pravilnik, NN 68/1996-1295